हैदराबाद में चलती कार में लड़की से बलात्कार  
आंध्र प्रदेश के प्रकाशम जिले के शिराला नगर में पांच युवकों ने कथित रूप से चलती कार में 19 वर्षीय एक लड़की का बलात्कार किया।
आंध्र प्रदेश के प्रकाशम जिले के शिराला नगर में पांच युवकों ने कथित रूप से चलती कार में 19 वर्षीय एक लड़की का बलात्कार किया।  पुलिस ने बताया कि चार आरोपी युवकों को गिरफ्तार कर लिया गया है। पुलिस ने बताया कि गत 13 मार्च को रात में मुख्य आरोपी श्रीनिवास राव ने लड़की को फोन किया और उससे कहा कि उसके पिता ने उससे उसे उस इंटरनेट कैफे से लेने को कहा है जहां वह काम करती थी। लड़की युवक पर विश्वास करके कार में बैठ गई।  पुलिस ने बताया कि राव ने कथित रूप से उसे कुछ नशीला पदार्थ खिलाया और उसके बाद उसका बलात्कार किया। इसके बाद उसने अपने दोस्तो को भी बुला लिया और उन्होंने भी उसका बलात्कार किया। साथ ही आरोपी ने इस पूरे घटना की वीडियो भी बना ली। पुलिस ने बताया कि इसके बाद बीएससी द्वितीय वर्ष में पढ़ने वाली लड़की को सड़क किनारे फेंक दिया गया। उसे कल रात होश आया जिसके बाद उसने पुलिस से सम्पर्क किया। पुलिस ने राव सहित चार आरोपियों को हिरासत में ले लिया जबकि एक आरोपी अभी भी फरार है।